คออักเสบมีน้ำมูกมาวันนี้วันที่2เช้าวันนี้พอตอนเช้าเอาน้ำเกลือล้างที่จมูกด้านซ้ายพอจามเยอะๆเข้าสั่งน้ำมูกเยอะๆเริ่มมีปนเลือดออกมาจนตอนนี้รู้สึกเจ็บนิดๆในรูจมูกด้านซ้ายแล้วครับ พอสั่งน้ำมูกตอนนี้จะมีปนเลือดเล็กน้อยครับ
สวัสดีค่ะ อาการมีเลือดปนออกมากับน้ำมูกดังกล่าวมานั้น อาจเกิดจาก-การสั่งน้ำมูกที่แรงเกินไป ทำให้เส้นเลือดฝอยในจมูกฉีกขาด-การอักเสบในช่องจมูกเช่นเป็นโรคแพ้อากาศ หรืออากาศแห้ง-ผนังกั้นช่องจมูกคด มักเป็นแต่กำเนิด จะทำให้ช่องจมูกแห้งกว่าคนปกติ จนมีเลือดไหล-เนื้องอกในโพรงจมูก-โรคอื่นๆที่ทำให้มีเลือดไหลได้ง่าย เช่น โรคเกล็ดเลือดต่ำ ได้รับยาต้านการแข็งตัวของเลือด โรคความดันสูงแนะนำไม่ควรสั่งน้ำมูกแรงๆ หากมีอาการให้ก้มหน้าลง ใช้นิ้วบีบจมูกไว้ เพื่อหยุดเลือด 5-10 นาที หายใจทางปากแทนใช้น้ำแข็งประคบบนจมูก ระวังไม่ให้เกิดการกระทบกระแทกที่จมูกจากข้อมูลเบื้องต้นอาจจะเกิดจากการสั่งน้ำมูกที่แรงเกินไปค่ะ แต่ถ้ายังมีเลือดออกเรื้อรงไม่หายไป แนะนำไปพบแพทย์เพื่อตรวจในจมูกหาสาเหตุว่ามีก้อนเนื้อหรือการอักเสบอะไรร่วมด้วยหรือเปล่า